Document ID: 32003R2297

Uredba Komisije (ES) št. 2297/2003
z dne 23. decembra 2003
o spremembi Uredbe Sveta (ES) št. 1081/2000 o prepovedi prodaje, dobave in izvoza opreme v Burmo/Mjanmar, ki se lahko uporablja za notranjo represijo ali terorizem, in o zamrznitvi sredstev nekaterih oseb, povezanih s pomembnimi državnimi funkcijami v tej državi
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1081/2000 z 22. maja 2000 o prepovedi prodaje, dobave in izvoza opreme v Burmo/Mjanmar, ki se lahko uporablja za notranjo represijo ali terorizem, in o zamrznitvi sredstev nekaterih oseb, povezanih s pomembnimi državnimi funkcijami v tej državi [1], kakor je bila nazadnje spremenjena z Uredbo (ES) št. 2084/2003 [2], in zlasti prve alinee člena 4 te uredbe,
ob upoštevanju naslednjega:
(1) Priloga II k Uredbi (ES) št. 1081/2000 našteva osebe, za katere velja zamrznitev sredstev po tej uredbi.
(2) Člen 4 Uredbe (ES) št. 1081/2000 Komisijo pooblašča za spremembo Priloge II ob upoštevanju sklepov, ki nadgrajujejo Prilogo k Skupnemu stališču 2000/346/SZVP [3]. V skladu s členom 11 Skupnega stališča 2003/297/SZVP [4] se sklicevanja na Skupno stališče 2000/346/SZVP obravnavajo kot sklicevanja na Skupno stališče 2003/297/SZVP.
(3) Sklep Sveta 2003/907/SZVP [5] spreminja Prilogo k Skupnemu stališču 2003/297/SZVP, ki vsebuje seznam oseb, za katere veljajo omejitveni ukrepi, določeni v omenjenem skupnem stališču. Prilogo II k Uredbi (ES) št. 1081/2000 je zatorej treba ustrezno spremeniti.
(4) Da bi se zagotovila učinkovitost ukrepov, predvidenih s to uredbo, mora ta uredba takoj začeti veljati -
SPREJELA NASLEDNJO UREDBO:
Člen 1
Priloga II k Uredbi (ES) št. 1081/2000 se nadomesti z besedilom priloge k tej Uredbi.
Člen 2
Ta uredba začne veljati z dnem objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 23. decembra 2003

Labels: 5
10
7
3
18